Μεγαλόνησος Πεταλιών

Η Μεγαλόνησος Πεταλιών η Πεταλία είναι το μεγαλύτερο νησί του νησιωτικού συμπλέγματος των Πεταλιών με έκταση 17,2 τ.χλμ. Το σύμπλεγμα των Πεταλιών βρίσκεται στον νότιο Ευβοϊκό κόλπο ανάμεσα στο Μαρμάρι Ευβοίας και στην Ραφήνα Αττικής και περιλαμβάνει εκτός από τη Μεγαλόνησο τα νησιά Αβγό, Λαμπερούσα, Λουλούδι, Μακρονήσι,  Ποντικόνησο, Πράσο, Τράγος, Φούντι και Χερσονήσι. Διοικητικά το σύμπλεγμα ανήκει στον δήμο Καρύστου. Η Μεγαλόνησος σύμφωνα με την απογραφή του 2011 είναι ακατοίκητη, ενώ σε παλαιότερες απογραφές εμφανιζόταν να διαθέτει μόνιμο πληθυσμό, όπως φαίνεται στον παρακάτω πίνακα. :

Το υψηλότερο σημείο του νησιού είναι 371 μέτρα και βρίσκεται στο κέντρο περίπου του νησιού.

Το νησί είναι ιδιόκτητο, με το μεγαλύτερο τμήμα του να ανήκει στους απογόνους του εφοπλιστή Μαρή Εμπειρίκου, ο οποίος απέκτησε το νησί από τη βασιλική οικογένεια της Ελλάδας, το 1915. Τμήμα επίσης του νησιού ανήκει στην κόρη του Πάμπλο Πικάσο.

Παραπομπές

Νομός Εύβοιας
Νησιά της Ελλάδας
Ακατοίκητα νησιά
Ιδιωτικά νησιά Ελλάδας
Δήμος Καρύστου